**KLAIPĖDOS TURIZMO MOKYKLOS BENDRABUČIO PATALPOS, ADRESU**

**BALTIJOS PR. 22, KLAIPĖDA NUOMOS KONKURSO SĄLYGOS**

1. **BENDROSIOS NUOSTATOS**

1. Klaipėdos turizmo mokykla skelbia patalpos, esančios mokyklos bendrabutyje adresu, Baltijos pr. 22, Klaipėda, viešą nuomos konkursą.

2. Nuomos konkursas vykdomas Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, Klaipėdos turizmo mokyklos ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu 2022-11-30 direktoriaus įsakymu Nr. VK-299 ir šiomis konkurso sąlygomis.

1. **NUOMOS OBJEKTAS IR JO YPATUMAI**

3. Nuomojama **1 m2** mokyklos bendrabučio patalpos plotas, adresu Baltijos pr. 22, 1-as aukštas, Klaipėda.

4. Nuomojamų patalpų naudojimo paskirtis – **kavos aparatui pastatyti.**

5. Apžiūrėti nuomojamas patalpas galima darbo dienomis, iš anksto suderinus laiką su direktoriaus pavaduotoja infrastruktūrai Raimonda Graželiūniene, telefonu 8 600 67651.

6. Pradinė nuomos kaina – 150 Eur (su PVM) per mėnesį.

7. Patalpų nuomos sutarties trukmė - nuo **2023 m. gruodžio 1 d. iki 2024 m. lapkričio 30 d.**

8. Nuomininkui draudžiama subnuomoti išsinuomotas patalpas, kitaip perleisti jas naudoti tretiesiems asmenims.

9. Be šiose Konkurso sąlygose nurodytų reikalavimų į Nuomos sutartį bus įrašytos kitos sąlygos.

1. **PASIŪLYMŲ PATEIKIMAS**

10. **Konkurso dalyvis gali pateikti tik vieną pasiūlymą**.

11. Pasiūlymus dalyvauti konkurse galima pateikti iki **2023 m. lapkričio 24 d. 12.00 val.** Klaipėdos turizmo mokykloje, adresu Taikos pr. 69, Klaipėda, 3 kabinetas. Vėliau gauti pasiūlymai nebus priimami.

12. Konkurso dalyvis pateikia pasiūlymą užklijuotame voke, ant kurio turi būti užrašyta turto, kurio nuomos konkursas buvo skelbtas, pavadinimas, turto buvimo vieta (adresas) ir nuoroda - **Turto nuomos konkursui** „**BENDRABUČIO PATALPOS, ESANČIOS ADRESU BALTIJOS PR. 22, KLAIPĖDA NUOMA“.**

13. Voke turi būti pateikta:

13.1. pasiūlymas, kuriame nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), el. paštas, telefono numeris.

13.2. siūloma nuomos 1 mėn. kaina (Eurais su PVM);

13.3. juridinio asmens registracijos pažymėjimo kopija, patvirtinta antspaudu (jei turi) ir vadovo arba įgalioto asmens parašu (tik juridiniam asmeniui);

13.4. asmens tapatybės kortelės kopija (tik fiziniam asmeniui).

14. Konkurso dalyvių pasiūlymai galioja iki Nuomos sutarties sudarymo dienos.

15. Nuomotojo atstovas registruoja Konkurso dalyvių vokus su pasiūlymais: ant gauto voko nurodo gavimo datą ir laiką (minutės tikslumu).

1. **VOKŲ SU PASIŪLYMAIS ATPLĖŠIMAS, VERTINIMAS**

16. Komisijos posėdis, kuriame bus atplėšiami vokai su pasiūlymais, įvyks **2023 m. lapkričio 24 d. 15 val. 00 min.**, Klaipėdos turizmo mokyklos patalpose, esančiose Taikos pr. 69, Klaipėda, 3 kabinete.

17. Konkursas laikomas įvykusiu, jeigu jame dalyvauja nors vienas Konkurso dalyvis. Jeigu dalyvauti Patalpų nuomos konkurse neužsiregistravo nė vienas dalyvis, Konkursas laikomas neįvykusiu.

18. Vokų su pasiūlymais atplėšimo procedūroje turi teisę dalyvauti šio Konkurso dalyviai arba jų įgalioti atstovai.

19. Konkurso dalyviams, dalyvaujantiems vokų su pasiūlymais atplėšimo procedūroje, leidžiama įsitikinti, kad vokai nepažeisti.

20. Vokų su pasiūlymais atplėšimo procedūros metu skelbiama: Konkurso dalyvio pavadinimas, adresas, siūloma nuomos kaina.

21. Konkurso dalyvių pasiūlymai nagrinėjami ir kitos nuomos konkurso procedūros atliekamos vadovaujantis Valstybės ilgalaikio materialiojo turto nuomos konkurso taisyklėmis, patvirtintomis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“ ( Žin., 2001, Nr. 106-3814; 2002, Nr. 112-5009; 2009, Nr. 18-704).

22. Komisija atmeta pasiūlymą, jeigu pasiūlytas nuompinigių dydis buvo mažesnis už nustatytą pradinį nuompinigių dydį.

23. **Pasiūlymai vertinami pagal didžiausią pasiūlytą nuomos kainą už 1 mėn.**

24. Konkurso rezultatai įforminami protokolu. Apie Konkurso rezultatus visiems dalyviams el. paštu bus pranešta per 3 darbo dienas nuo protokolo pasirašymo dienos.

25. Jei Konkurso laimėtojas per nuomotojo nustatytą laiką neatvyksta pasirašyti Nuomos sutarties arba atsisako ją sudaryti, tuo atveju nuomotojas gali kviesti sudaryti Nuomos sutartį kitą po Konkurso laimėtojo pasiūlymų eilėje esantį Konkurso dalyvį.

1. **NUOMOS SUTARTIES SĄLYGOS**

26. Nuomos sutartis sudaroma vadovaujantis Lietuvos Respublikos Civiliniu kodeksu, Valstybės ilgalaikio materialiojo turto nuomos konkurso taisyklėmis, patvirtintomis Lietuvos Respublikos Vyriausybės 2001 m. gruodžio 14 d. nutarimu Nr.1524 „Dėl valstybės ilgalaikio materialiojo turto nuomos“.